Radiografstudenter vil i løpet av 1. studieår ha gjennomført følgende opplæring i legemiddelhåndtering:

undervisning i farmakologi og kontrastmidler samt avlagt obligatorisk læringsaktivitet (godkjent test) i medikamentregning

undervisning om og praktisk trening i å legge inn perifere venekanyler (PVK),

undervisning om og praktisk trening i subkutan og intramuskulær injeksjon,

har deltatt i ferdighetstrening på SimArena (intern praksis) om innleggelse av PVK, subkutan og intramuskulær injeksjon.

Dette betyr at de studenter som skal ut i praksis fra 2. semester, siste del av 1. studieår, kan delta aktivt i legemiddelhåndtering og innleggelse av PVK.

Perifert venekateter (PVK) - innleggelse, håndtering og fjerning

Studenter kan derfor under veiledning av radiograf eller lege utføre legemiddelhåndteringsoppgaver. Studentene skal lese og forstå innholdet i Radiologisk avdeling sine retningslinjer for legemiddelhåndtering: Retningslinje for legemiddelhåndtering og Kontrastmiddelretningslinjen.

Det er veiledende radiograf som har ansvaret for at studenten utfører oppgavene i tråd med retningslinjene.